ICHI แรลลี่ยาว! บวกอีก 2.48% นิวไฮในรอบ 13 เดือน โบรกฯอัพราคาเป้าหมาย-กำไรปีนี้โตทะลัก
ICHI แรลลี่ยาว! บวกอีก 2.48%  นิวไฮในรอบ 13 เดือน โบรกฯอัพราคาเป้าหมาย-กำไรปีนี้โตทะลัก
ICHI แรลลี่ยาว! บวกอีก 2.48%  นิวไฮในรอบ 13 เดือน โบรกฯอัพราคาเป้าหมาย-กำไรปีนี้โตทะลัก
27 มิ.ย. 2562

ผู้สื่อข่าวรายงานว่า บริษัท อิชิตัน กรุ๊ป จำกัด (มหาชน) หรือ ICHI ณ เวลา 10.32 น. อยู่ที่ระดับ 6.20 บาท บวก 0.15 บาท หรือ 2.48% ด้วยมูลค่าซื้อขาย 77.35 ล้านบาท ราคาหุ้นปรับตัวแรงในรอบ 13 เดือน โดยนับตั้งแต่หุ้นปรับตัวที่ระดับ 7.25 บาท เมื่อวันที่ 14 พ.ค.61

บล.ฟินันเซีย ไซรัส ระบุในบทวิเคราะห์วันนี้(27 มิ.ย.62) ว่า บริษัท อิชิตัน กรุ๊ป จำกัด (มหาชน) หรือ ICHI ปรับราคาเป้าหมายขึ้นจากเดิม 5 บาทเป็น 7.30 บาท จากการปรับกำไรปีนี้ขึ้น 21% เป็น 382 ลบ. +772% เทียบช่วงเดียวกันของปีก่อน เพราะแนวโน้มกำไรไตรมาส 2/62 ดีกว่าที่เคยคาด เนื่องจากรายได้กลับมาโตทั้งในและต่างประเทศ 
ตลาดชาเขียวในประเทศเริ่มฟื้น ส่วนการส่งออกพึ่งพาตลาด CLMV เป็นหลักซึ่งโตได้ดี ล่าสุดเพิ่มสินค้าน้ำมะพร้าว “Ichitan WANG” ส่งออกไปจีนผ่าน JD.com และยังได้ลูกค้า OEM เข้ามาเพิ่ม ช่วยเพิ่มการใช้กำลังการผลิต หนุนมาร์จิ้นให้ดีขึ้น และยังเน้นลดต้นทุนและค่าใช้จ่ายเหมือนเดิม